สำหรับภาพยนตร์ ดูที่ สมุดโน้ตกระชากวิญญาณ และ อวสานสมุดมรณะ

**เดธโน้ต** (ญี่ปุ่น: デスノート; โรมาจิ: *Desu Nōto*; ทับศัพท์: ทับศัพท์จาก Death Note) เป็นชื่อการ์ตูนญี่ปุ่นแนวลึกลับ แต่งเนื้อเรื่องโดยสึงุมิ โอบะ และวาดภาพโดยทาเคชิ โอบาตะ ในประเทศญี่ปุ่น เดธโน้ตลงตีพิมพ์ในนิตยสารโชเน็นจัมป์รายสัปดาห์ของสำนักพิมพ์ชูเอชะ และตีพิมพ์รวมเล่มออกจำหน่ายทั้งหมด 12 เล่ม ส่วนในประเทศไทยผู้ได้รับลิขสิทธิ์ในการตีพิมพ์คือ เนชั่น เอ็ดดูเทนเมนท์ โดยลงตีพิมพ์เป็นรายสัปดาห์ในนิตยสารบูม

เดธโน้ตได้มีการนำมาทำเป็นภาพยนตร์ ซึ่งสร้างโดยวอร์เนอร์ บราเธอร์ส โดยแบ่งออกเป็น 2 ภาค คือภาคแรก ในชื่อ สมุดโน้ตกระชากวิญญาณ และภาคที่สองในชื่อ อวสานสมุดมรณะ นอกจากนี้เดธโน้ตยังได้ถูกทำเป็นวิดีโอเกมของเครื่องนินเทนโดดีเอส ในชื่อ Death Note: Kira Game

ในวันที่ 30 เมษายน ค.ศ. 2009 นิตยสารวาไรตี้ ได้ประกาศว่าทางวอร์เนอร์บราเธอร์ส ได้รับสิทธิในการนำการ์ตูนมาดัดแปลงเป็นฉบับคนแสดงในสหรัฐอเมริกา ทางวอร์เนอร์บราเธอร์ส ได้ว่าจ้างชาร์เลย์ กับวลาส พาร์ลาพานิเดส ในการดัดแปลงมังงะลงสู่บทภาพยนตร์ ซึ่งแตกต่างจากเดธโน้ตของญี่ปุ่นฉบับคนแสดงไตรภาค โดยในเวอร์ชันสหรัฐจะดัดแปลงจากสิ่งที่มีอยู่ในมังงะโดยตรง และจะไม่มีการดัดแปลงเค้าเรื่องแบบภาพยนตร์ของญี่ปุ่น ในวันที่ 13 มกราคม ค.ศ. 2011 ได้มีการประกาศว่าเชน แบล็ค ได้รับการว่าจ้างให้กำกับภาพยนตร์ ด้วยการเขียนสคริปต์โดยแอนโธนี่ บาการอสซี่ กับชาร์ลส์ มอนดรี่

เนื้อเรื่องย่อ
--------------

#### ภาคแรก

**ยางามิ ไลท์** นักเรียนม. ปลาย หัวดีอันดับหนึ่งของประเทศได้ไปพบ "บันทึกมรณะ" (เดธโน้ต) ของ **ลุค** ยมทูตผู้หนึ่งได้ทำให้ได้รับความสามารถพิเศษสามารถฆ่าคนได้ เพียงแค่รู้จักหน้าคนผู้นั้นแล้วเขียนชื่อลงไปในกระดาษของสมุดบันทึกเล่มนั้น โดยผู้ที่ถูกเขียนชื่อจะเกิดอาการหัวใจวาย เสียชีวิตภายในเวลา 40 วินาที ไลท์จึงตัดสินใจจะเปลี่ยนแปลงโลก โดยใช้เดธโน้ตฆ่าอาชญากร ผู้คนจึงขนานนามของผู้ฆ่า (ไลท์) ว่า "คิระ" (มาจากคำว่า killer ในภาษาอังกฤษ)

ไม่นานนักเหตุการณ์นี้ก็บานปลาย อาชญากรพากันล้มตายจนเป็นจำนวนมาก องค์กรตำรวจโลก (ICPO) จึงจัดประชุมใหญ่ขึ้น พวกเขาประณามการกระทำของ คิระ โดยมีนักสืบผู้แก้ไขคดีต่างๆ มาแล้วมากมายให้กับองค์กรตำรวจโลก ซึ่งมีนามแฝงว่า **แอล** ได้ปรากฏตัวขึ้น และประกาศว่าเขาได้เริ่มสืบสวนคดีนี้แล้ว โดยมี **วาตาริ** ผู้ที่สามารถติดต่อกับแอลได้คนเดียวเป็นผู้ช่วย โดยแอลเองได้ท้าทายคิระ และวางแผนล่อให้คิระฆ่าคนโดยใช้ Lind.L.Tailor นักโทษประหารมาหลอกว่าเป็นแอล และกล่าวประณามว่าสิ่งที่คิระทำอยู่นี้เป็นสิ่งชั่วร้าย ทำให้ไลท์ (คิระ) โกรธมากและเขียนชื่อ Lind.L.Tailor จนหัวใจวายตายคาโทรทัศน์ แต่แอลตัวจริงก็ปรากฏตัวออกมาโดยไม่ให้เห็นชื่อเห็นหน้าและกล่าวว่าคิระโดนหลอกแล้ว ทั้งคู่ต่างก็กล่าวออกมาพร้อมกันว่า "ฉันจะหาตัวนายและจัดการนายให้ได้ เพราะฉันนี่แหละ ฝ่ายที่ถูกต้อง" ไลท์พยายามหาทางกำจัดแอลให้ได้เช่นกัน ทางแอลก็ได้ร่วมมือกับทีมงานตำรวจญี่ปุ่น ซึ่งนำโดย ยางามิ โซอิจิโร่ พยายามตามจับตัว พยายามสืบหาว่า "คิระ" คือใคร และใช้วิธีใดในการฆ่าคนเพียงแต่เห็นหน้าและทราบชื่อโดยมี วาตาริ เป็นผู้ช่วย ระหว่างนี้ แอลขอให้ทางสหรัฐฯ ส่งเอฟบีไอ เข้ามาติดตามผู้ต้องสงสัยว่าเป็นคิระ ทางด้านไลท์ได้ทดสอบใช้งานโน้ต จนทราบว่าสามารถที่จะกำหนดให้บุคคลเสียชีวิตด้วยเหตุอื่นๆ และสามารถกำหนดเวลาที่จะให้เสียชีวิตได้ด้วย จนในที่สุดสามารถใช้เดธโน้ตฆ่าเอฟบีไอ ที่เข้ามาได้ทั้งหมด ทำให้แอลเริ่มมั่นใจว่า ไลท์ น่าจะเป็นคิระ และคอยดูไลท์อยู่เสมอมา เมื่อถึงวันสอบเข้ามหาวิทยาลัยของไลท์ แอลก็ได้มาสอบด้วยและได้คะแนนเท่ากันทุกวิชา และแอลก็ได้ขอให้ไลท์เข้าทีมสืบสวนด้วย

แต่แล้วจู่ๆ ก็มีวิดีโอเทปถูกส่งมายังสถานีโทรทัศน์ ระบุว่าตนเองคือ "คิระ" โดยสามารถฆ่าคนได้ เพียงแค่รู้จักหน้าตาเท่านั้น เหตุการณ์ดังกล่าวทำให้ไลท์พยายามหาทางติดต่อกับ คิระ คนนั้น จนในที่สุด ไลท์สามารถดึงตัว **อามาเนะ มิสะ** ซึ่งเป็นคิระเบอร์สอง มาเป็นพวกได้ในที่สุด เพราะมิสะเองได้หลงรักไลท์เป็นทุนเดิมอยู่แล้ว ด้วยสาเหตุที่คิระได้ฆาตกรรมคนที่สังหารพ่อแม่ของมิสะไว้ และยังช่วยชีวิตของมิสะไว้อีก ต่อมาไลท์เองพยายาม ทำให้มิสะเจอกับ แอลให้ได้ ส่วนแอลเองก็เชื่อว่ามีคิระ 2 คน ดังนั้น แอลจึงออกมาพบกับไลท์เพื่อเฝ้าติดตามดูไลท์ตลอดเวลา เมื่อแอลออกมาพบกับไลท์ และบังเอิญเจอมิสะ แอลได้พบพิรุธของมิสะ พร้อมกับพบหลักฐานบางส่วนที่มิสะใช้ทำวิดีโอเทปปลอม จึงจับกุมตัวมิสะในทันที ในฐานะคิระหมายเลข 2 ทำให้ไลท์ไม่สามารถใช้มิสะในการกำจัดแอลได้ สุดท้าย **เรม** (ยมทูตที่ติดตาม มิสะ) ได้ยึดความเป็นเจ้าของโน้ตคืนจากมิสะ และคิดจะฆ่าไลท์ หากไลท์ไม่สามารถช่วยมิสะออกมาได้ เหตุการณ์ไม่คาดคิดนี้เอง ทำให้ไลท์ต้องวางแผนสุดท้ายในการกำจัดแอล โดยมีเรนมาช่วยด้วยอีกแรง โดยแผนการในครั้งนี้ ทำให้ไลท์ต้องเสียสิทธิ์ในการครอบครองเดธโน้ต ต้องกลับมาเป็นคนธรรมดา เพื่อช่วยแอลสืบหาตัวคิระ โดยให้เรมนำโน้ตของมิสะไปให้หนึ่งในผู้บริหาร 8 คนของบริษัทโยทสึบะ เพื่อเป็นคิระคนใหม่แทนมิสะ โดยเป็นตัวร่วมในแผนการของไลท์เองในครั้งนี้

การร่วมมือระหว่างแอลกับไลท์ ในการตามจับตัวคิระดำเนินไปจนถึงขั้นสุดท้าย จนสามารถจับตัวคิระหนึ่งในผู้บริหารบริษัทโยทสึบะ และยึดโน้ตมาได้สำเร็จ จึงทำให้แอลเห็นยมทูตและรู้วิธีการฆ่าในที่สุด เมื่อไลท์ได้แตะโน้ตอีกครั้ง ทำให้ความทรงจำคืนมาทั้งหมด และแอบเขียนโน้ตที่ซ่อนไว้ในนาฬิกาฆ่าคิระ (ฮิงุจิ เคียวสึเกะ) หนึ่งในผู้บริหารบริษัทโยทสึบะเพื่อปิดปาก โดยแม้ว่าหลักฐานจะสรุปว่าคิระได้ตายไปแล้ว แต่แอลก็ไม่ลดละความพยายามในการพิสูจน์ว่า ไลท์ คือคิระ และมิสะ คือคิระหมายเลขสอง ทำให้เรมซึ่งกลัวว่ามิสะจะต้องถูกจับในฐานะคิระหมายเลขสองต้องทำอะไรบางอย่างในที่สุด ซึ่งก็คือการที่เรมได้เขียนชื่อของวาตาริและแอลลงไปในเดธโน้ต เมื่อเป็นการต่อชีวิตให้กับมนุษย์ เรมจึงต้องตาย โดยทุกคนหารู้ไม่ว่า ทุกอย่างเป็นแผนการทั้งหมดของไลท์ที่วางไว้ตั้งแต่แรกแล้ว ต่อมา แอลและวาตาริก็ได้จากไปด้วยอาการหัวใจวาย

#### ภาคสอง

หลังจากแอล และ วาตาริ ตายไปไม่นาน เครื่องคอมพิวเตอร์ของ วาตาริ ได้ทำการส่งข้อมูลทั้งหมดเกี่ยวกับคดีคิระไปที่แห่งหนึ่งซึ่งนั่นก็คือสถานรับเลี้ยงเด็กกำพร้า ซึ่งก่อตั้งโดย ควิลล์ แวมมี่ เป็นเจ้าของ และมี **โรเจอร์** เป็นผู้ดูแลอยู่ ก็ทำให้ทราบว่า วาตาริ เป็นเจ้าของบ้านเลี้ยงเด็กกำพร้าแห่งนี้ **เนียร์** และ **เมลโล** ก็อยู่ในระหว่างการคัดเลือกว่า ใครจะมาแทนแอล ซึ่ง เมลโล รู้ตัวว่าเป็นรอง เนียร์ จึงออกจากบ้านเด็กกำพร้า และหาทางสืบเรื่องคิระ ตามวิธีของตน เพื่อที่จะแสดงให้คนอื่นเห็นว่า ตนเองมีความสามารถ และไปเข้ากับพวกองค์กรมาเฟียระดับโลก โดยยื่นเงื่อนไขในการจัดการคิระให้ เพื่อพวกมาเฟียจะไม่ถูกคิระเขียนชื่อลงในเดธโน้ต ส่วนทาง เนียร์ ได้นำข้อมูลทั้งหมดไปให้ ประธานาธิบดีสหรัฐฯ และขอให้จัดสรรทีม SPK (Special Provision For Kira) เพื่อสืบคดีคิระต่อ ยางามิ ไลท์ ก็สืบทอดตำแหน่งการตามจับคิระต่อไปในร่างของแอล โดยเข้าไปทำงานด้านข้อมูลของกรมตำรวจ

ทางเมลโลกับพวกมาเฟียได้จับผู้บัญชาการตำรวจของญี่ปุ่นมาเพื่อสอบถามข้อมูลของเดธโน้ต แต่ผู้บัญชาการตำรวจก็ตายด้วยน้ำมือของไลท์ ต่อมาเมลโลวางแผนจับตัว ยางามิ ซายุ มาต่อรองการแลกโน้ตจาก ยางามิ โซอิจิโร่ หลังจากเมลโลแลกโน้ตกับซายุแล้ว ได้ทำการศึกษาเดธโน้ต และเริ่มทดลองการใช้โน้ต ระหว่างนี้ทางเนียร์เองได้ติดต่อกับแอล หมายเลขสอง (ยางามิ ไลท์) เพื่อร่วมกันแย่งเดธโน้ตคืนจากเมลโล สุดท้ายได้รับความร่วมมือจาก ชีโดว์ ยมทูตซึ่งเป็นเจ้าของโน้ตเล่มแรกที่แท้จริง (โน้ตที่ได้จากลุคเล่มแรก) โดยการแย่งคืนโน้ตครั้งนี้ แม้ว่าจะสามารถแย่งโน้ตคืนมาได้ รวมถึงรู้ชื่อที่แท้จริงของเมลโล แต่ก็ต้องทำให้พ่อของไลท์ (ยางามิ โซอิจิโร่) ต้องเสียชีวิตไป และ เมลโล ก็หนีไปได้

ต่อมาไม่นาน ประธานาธิบดีสหรัฐฯ ได้เสียชีวิตลงโดยฝีมือของ คิระ เหตุการณ์นี้ทำให้รัฐบาลสหรัฐฯ ล้มเลิกความคิดที่จะสืบหาตัวคิระ และมายืนอยู่ฝ่ายเดียวกับคิระจนทำให้หน่วย SPK ของเนียร์ต้องถูกปิดลง แต่ทางเนียร์กับพวกที่เหลืออีก 3 คนต่างไม่ยอมล้มเลิกการตามหาตัวคิระ และได้ใช้เงินกองทุนของแอล ในการดำเนินการสืบหาคิระต่อไป ต่อมาเมลโลได้ติดต่อกลับมาทางเนียร์ผ่านทาง ริโดน่า สมาชิก 1 ใน 3 ของ SPK ที่ยังทำงานกับเนียร์ และเล่าเรื่องเดธโน้ตที่รู้ให้เนียร์ฟังก่อนจะจากไป ในตอนนั้นเนียร์เองก็เริ่มสงสัยในตัวไลท์ หรือแอล หมายเลข 2 โดยเริ่มติดต่อกับคนในทีมของไลท์ 2 คน คือ โมงิ กับ ไอซาวะ และอนุญาตให้โมงิมาพบเนียร์ได้ ตอนนั้นไลท์ซึ่งต้องการจัดการเนียร์อยู่แล้ว จึงซ้อนแผนไปอีกทีหนึ่ง ทำให้ที่อยู่ของเนียร์ถูกค้นพบและถูกทำลายลง แต่เนียร์และสมาชิกทีม SPK ทั้ง 3 คน ก็หนีรอดออกมาได้

การกระทำและการเฝ้าจับตาดูแอลหมายเลขสอง ของเนียร์ ทำให้ไลท์ทำหน้าที่คิระไม่ได้ และจำเป็นต้องหาตัวแทนขึ้นมา สุดท้ายจำเป็นต้องเลือก **มิคามิ เทรุ** มาเป็นตัวแทนคิระ มิคามิยอมแลกเปลี่ยนดวงตายมทูต เพราะศรัทธาในตัวคิระเมื่อตอนที่โฆษกซากุระทีวีตาย มิคามิได้เลือกโฆษกคนใหม่ ซึ่งก็คือ **ทาคาดะ คิโยมิ** แฟนของไลท์สมัยเรียนมหาวิทยาลัย เมื่อไลท์ได้พบกับทาคาดะ ก็แสดงความรักต่อทาคาดะ และสารภาพกับทาคาดะไปว่าเขาคือ คิระ ทางทาคาดะเองซึ่งศรัทธาในการกระทำของคิระอยู่แล้ว บวกกับชอบพอในตัวไลท์มาก่อน จึงทำให้ตอบตกลงช่วยเหลือไลท์ในทันที ซึ่งทำให้ไลท์สามารถใช้งานทาคาดะ เป็นตัวกลางระหว่างติดต่อกับมิคามิ โดยทุกครั้งที่ไลท์นัดเจอกับทาคาดะ ไลท์จะติดเครื่องดักฟังเพื่อไม่ให้เจ้าหน้าที่ในทีมคนอื่นสงสัย แต่อาศัยการเขียนความต้องการลงในกระดาษเพื่อเป็นการสื่อสารกับทาคาดะแทน

ทาคาดะ ซึ่งเป็นคนเดียวที่สามารถติดต่อกับคิระได้ ทำให้เธอมีสิทธิ์อยู่เหนือคนธรรมดาทั่วไป ในเวลานั้นทางมิคามิเองก็ฆ่าคนอื่นไปตามคำสั่งของไลท์ ที่ส่งผ่านมาทางทาคาดะ ต่อมาทาคาดะได้จ้างบอดี้การ์ด 4 คนเพื่อคุ้มกันตัวเธอเองหนึ่งในนั้นคือ ริโดน่า สมาชิก SPK ซึ่งทาคาดะไม่รู้ว่าเนียร์ส่งริโดน่าให้มาจับตาดูเธอ ส่วนทางไอซาว่าที่ติดต่อกับเนียร์ ก็เริ่มจับตาดูไลท์เป็นระยะ และเริ่มมั่นใจว่าไลท์คือคิระ แต่ก็ยังไม่สามารถทำอะไรได้

ทางเนียร์เริ่มสงสัยในตัวมิคามิ และสั่งให้เจวานนี่ตามเฝ้ามิคามิตลอด จนในที่สุดเจวานนี่สามารถเข้าถึงเดธโน้ตที่อยู่ในมือมิคามิได้สำเร็จ และถ่ายรูปข้อความทั้งหมดในเดธโน้ตกลับมาให้เนียร์ แต่หลักฐานนั้นยังไม่พอที่จะสาวไปถึงตัวไลท์ได้ เพราะไลท์ไม่ได้ติดต่อกับทางมิคามิโดยตรง มีทางเดียวคือต้องให้ไลท์เป็นคนยอมรับเองว่าเป็นคิระ ทางเนียร์จึงให้เจวานนี่ติดตามมิคามิต่อไป รวมถึงตัวเองก็คิดหาทางจัดการกับคิระไปด้วย โดยหารู้ไม่ว่าทั้งหมดอยู่ในแผนของไลท์ ที่วางเอาไว้แล้ว

เมื่อรวบรวมพยานหลักฐานทั้งหมดแล้ว และมั่นใจเต็มที่ว่าไลท์คือคิระ ทางเนียร์จึงได้นัดกับไลท์ออกมาพบกันเพื่อมาพิสูจน์ในครั้งสุดท้าย ส่วนไลท์เองก็หาโอกาสกำจัดเนียร์มานาน ในเมื่อเนียร์เป็นฝ่ายนัดมาเองก็ยินดียิ่ง เพราะจะเป็นโอกาสจัดการทุกคนในทีเดียว โดยจะเจออีกครั้งใน 3 วันให้หลัง โดยเนียร์จะพาทีม SPK ซึ่งประกอบด้วย เลสเตอร์ โจวานนี่ และริโดน่า ไปทั้งหมด และไลท์เองก็พาทีมอันประกอบด้วย โมงิ ไอซาว่า อิเดะ และ มัตสึดะ ทั้งหมด ไปนัดเจอกันที่โกดังร้างแห่งหนึ่ง เมื่อทั้งสองฝ่ายตกลงกันแล้ว ต่างก็ยุติการเคลื่อนไหวทั้งสิ้น

แต่เหตุการณ์ที่ไม่คาดคิดก็เกิดขึ้น เมื่อเมลโลลักพาตัวทาคาดะไป แต่ท้ายที่สุด เมลโลก็ต้องตายโดยฝีมือของทาคาดะ โดยทาคาดะเขียนชื่อจริงของเมลโลลงในเศษกระดาษเดธโน้ต ที่ไลท์ได้ให้ไว้ก่อนหน้านี้ (ไลท์ ได้เคยบอกชื่อ และให้ดูรูปตอนเด็กของ เมลโล แก่ทาคาดะ ไว้ก่อนแล้ว) หลังจากทราบว่าเมลโลได้ตายแล้ว ไลท์ต้องการทำลายหลักฐานทั้งหมด ระหว่างเดินทางไปรับตัวทาคาดะ จึงได้เขียนชื่อทาคาดะลงเดธโน้ต และใส่สาเหตุการตายว่าฆ่าตัวตาย โดยการเผาร่างตัวเองพร้อมวัตถุใกล้ตัว แม้จะมีเหตุการณ์ไม่คาดคิดเกิดขึ้น แต่ก็ไม่ได้ทำให้การนัดพบของทั้งเนียร์และไลท์ต้องยกเลิก เพราะต่างฝ่ายต่างวางแผนของตนไว้อย่างดีแล้ว

เมื่อถึงวันนัด ทั้งสองมาพบกัน ต่างฝ่ายก็มั่นใจว่าต่างเตรียมตัวมาดีแล้ว สุดท้ายแผนการเปิดโปงตัวจริงของคิระจากเนียร์ ที่วางไว้ถูกซ้อนแผนโดยไลท์ โดยมีมิคามิเป็นตัวร่วมในครั้งนี้ และการตายของเมลโลในคราวนั้น กลับช่วยเนียร์ซ้อนแผนกลับไปที่ไลท์ได้อีกครั้ง และช่วยทำให้ทุกคนรอดตายจากน้ำมือของไลท์ได้ในที่สุด โดยประโยคที่ไลท์พูดว่าตนชนะแล้ว คือคำสารภาพว่าคือคิระ ทำให้ไลท์ดิ้นไม่หลุดจากหลักฐานทั้งหมด

หลังจากถูกเปิดโปงได้ว่าไลท์คือคิระ ส่งผลให้ไลท์ต้องพยายามหาทางเกลี้ยกล่อมคนทุกคน โดยเนียร์หาว่าไลท์นั้นแค่ฆาตรกรที่หลงในอำนาจของโน้ตจนเพ้อว่าคือพระเจ้า และทางไลท์หาวิธีกำจัดเนียร์ ส่วนมิคามิก็ถูกรวบตัวไป ไลท์เมื่อรวบรวมสติได้ก็ตั้งใจจะเขียนชื่อเนียร์ลงบนเศษของโน้ตที่ซ่อนอยู่ในนาฬิกา กับคิดหาทางฆ่าเนียร์กับทุกคน แต่มัตสึดะเห็นเสียก่อน จึงยิงใส่มือไลท์ตรงๆ แล้วบอกว่า "ไลท์เป็นคนทำให้พ่อของตัวเอง (ยางามิ โซอิจิโร่) ตาย" โดยไลท์ก็ดูถูกพ่อตัวเอง มัตสึดะก็โกรธยิงไลท์เข้าไปหลายนัด แต่พวกทีมสืบสวนญี่ปุ่นก็ห้ามมัตสึดะไว้ทัน ไลท์รอดตายแต่สาหัสจนหมดสภาพ พยายามดิ้นรนขอให้ มิคามิเขียนชื่อทุกคน แต่มิคามิถูกจับอยู่พูดดูถูกไลท์ แถมโน้ตที่อยู่กับตัวก็เป็นของปลอม ทั้งยังเรียกชื่อมิสะกับทาคาดะ แต่มิสะลืมเรื่องโน้ตไปแล้ว ส่วนทาคาดะก็เสียชีวิตไปแล้ว ไลท์เห็นลุค คือความหวังสุดท้าย จึงขอร้องลุค แต่ลุคเขียนชื่อไลท์กับบอกว่าสนุกมาพอแล้ว กับถ้าไลท์ติดคุกก็น่าเบื่อ ไลท์ขอร้องลุคกับคิดในหัวว่าไม่อยากตายจวบจนวินาทีสุดท้าย ก็เสียชีวิตเพราะหัวใจวายตายในโกดัง แล้วจากนั้นเนียร์ก็เผาเดธโน้ตทั้งหมดทั้งของจริงกับปลอม เพื่อยืนยันเรื่องกฏปลอม มิคามิที่ลืมเรื่องเดธโน้ตถูกจับไปคุมขังในที่ลับ พอผ่านไป 10 วันก็คลั่งจึงฆ่าตัวตายไปจนปิดคดีไป ส่วนมิสะที่ลืมเรื่องทุกอย่างไป มัตสึดะ เผลอบอกมิสะในวันถัดไปหลังปัดคดีว่าไลท์ตาย มิสะเศร้าเสียใจจึงฆ่าตัวตายไปอีกที

(ในฉบับอนิเมะ ตอนไลท์ขอร้องมิคามิ มิคามิจึงเจาะเอาเลือดของตัวเองมาเขียนลงเศษเดธโน้ตของไลท์แต่ไม่สำเร็จ ความดันเลือดที่มากขนาดนี้ทำให้เขาตาย ไลท์เดินโซซัดโซเซหนีไปได้สักระยะหนึ่งกับซ่อนตัวไม่ให้ใครรู้แล้วก็ถูกลุคเขียนชื่อในเดธโน้ตจนเสียชีวิต)

ผ่านมาเป็นเวลา 1 ปี โลกกลับสู่สภาพเดิมก่อนที่จะมีคิระมาพิพากษา ไอซาว่าคือผู้นำได้ทีมสืบสวนของญี่ปุ่น, เนียร์ คือ L(คนที่ 3) นำหน่วย SPK ที่อยู่ในเตุการณ์นั้น 3 คน, โรเจอร์คือวาตาริช่วยL และ แล้วทุกคนในเหตุการณ์สุดท้ายของคิระนั้นทำการสืบคดีเรื่องการค้ายาเสพติด ทุกสิ่งทุกอย่างกลับเป็นปกติ แต่ในอีกด้านหนึ่ง ก็มีลัทธินึงคือกลุ่มคนที่รวมตัวกัน ยังคิดว่าคิระแค่หยุดพักไปเท่านั้น และยังเชื่อกันอยู่ว่าสักวันคิระจะกลับมา โดยมีสาวเป็นแกนนำ

#### ตอนพิเศษหลังตอนจบ

3 ปีหลังจาก ยางามิ ไลท์ หรือ คิระ เสียชีวิต จนปิดคดีไป ได้มีการตายเกิดขึ้นในหมู่คนชราที่ญี่ปุ่น โดยอันดับการอายุยืนของญี่ปุ่นจากอันดับ 1 ตกเป็นที่ 6 คิระคนใหม่ เน้นฆ่าแต่คนชราที่ปรารถนาจะตายให้พ้นจากป่วยเจ็บไข้กับโรคร้าย จึงมีเรื่องถกเถียงกันมาก ทางตำรวจญี่ปุ่นติดต่อเนียร์ไม่ได้ ทางเนียร์ก็ตั้งชื่อให้ว่า C-Kira = Cheap kira แปลว่าคิระราคาถูก กับบอกทั้งเหตุผลที่ทำไมตนกับเมลโล คือ ผู้สืบทอดของ L กับคิดหาวิธีในแบบของตน ทางพวกยมทูตที่ยมโลกสงสัยลุคสร้างคิระอีก แต่ลุคก็บอกว่าเป็นฝีมือของยมทูตเพศเมียอีกคนที่ชื่อว่ามิโดระ โดยไปต่อรองของเดธโน้ตแลกกับแอปเปิ้ล 13 ลูก จากการเล่าของลุคที่ว่าแอลเปิ้ลในโลกมนุษย์นั้นอร่อยมาก ทางโลกมนุษย์อัตราอายุของคนชราจาก 65 เหลือเพียง 60 ปี ทางรายการทีวี ออกอากาศรายการอาณาจักรคิระอีกครั้ง ถกเรื่องการตายหมู่ของคนแก่จนเกิดวุ่นวาย ทำให้คนที่อยากตายโผล่ออกรายการ จนตายจริง แสดงให้เห็นว่า C-Kira มีดวงตายมทูต ทางเนียร์มายึดการออกอากาศโดยไม่เห็นหน้ากับรายงานไปว่าไม่สนใจเรื่องนี้ ให้ตำรวจญี่ปุ่นรับผิดชอบกันเอง ซึ่งพวกตำรวจต่างก็มีใจในการสืบสวนก็พยายามกันเอง ซึ่งเนียร์พูดดูถูกลงท้าย ใส่คนร้ายว่า **ไอ้ฆาตรกรชั่วช้า** จากนั้นทางยมโลก มิโดระกลับมาหาลุค กับบอกว่าหลังจากตอนนั้น มนุษย์ที่เป็นเจ้าของเดธโน้ต หลังจากถูกเนียร์ด่าใส่ นั่งเหม่อลอยไป 3 วันแล้วเขียนชื่อตัวเองลงโน้ตเพื่อฆ่าตัวตายจนเสียชีวิต ลุคจึงบอกกับมิโดระว่าสิ่งสำคัญของมนุษย์ที่ใช้เดธโน้ตคือกำลังใจที่ศรัทธาอันแรงกล้า แต่มนุษย์ที่ใช้นั้นมันจิตใจอ่อนแอเกินไปถึงได้ฆ่าตัวตาย มิโดระที่เจ็บใจจึงยกเดธโน้ตกับแอปเปิ้ลให้ลุค โดยลุคก็รู้สึกสนใจในมนุษย์ที่เขียนชื่อตัวเองลงไป เห็นเป็นเรื่องตลก

#### ตอนหลังจากนั้น

ปี 2013 หลังจบคดี C-Kira มิโดระยกโน้ตให้ลุค ทางลุคอยากกินแอปปเปิ้ลจึงไปโลกสร้างคิระ ปี 2017 โรงเรียนญี่ปุ่นแห่งนึง นร.ม.ต้น ชื่อ ทานากะ มิโนรุ อัจฉริยะ 3 ปีติดต่อกัน แต่ไร้แรงจูงใจ ลุคไปมอบโน้ตให้มิโนรุ จนรู้ว่าแท้จริงคือ เด็กเรียนไม่เก่งอ่านอังกฤษไม่ออก แต่IQ สูง ยุคนี้มีกล้องวงจรปิด กับคนที่มองเห็นลุคผ่านสื่อTV มีแค่พวกทีมตำรวจญี่ปุ่นกับFBI และ L ที่ 3(เนียร์) ในคดีคิระ เท่านั้น พอมิโนรุรู้เรื่องคิระกับรัศมีของยมทูต จึงคืนโน้ตใหห้ลุคกับสัญญาว่าให้นำกลับมาในอีก 2 ปีข้างหน้า

เดือน พค 2019 ลุคคืนโน้ตให้มิโนรุ จนมิโนรุกลับมาจำได้ เริ่มแผน ให้ลุคไปสถานีทีวี เขียนภาษาญี่ปุ่นโดยกระดาษกับปากกาของสถานี กับบอกข้อความออกสื่อขายโน้ต จนทั่วโลกปั่นป่วน ผู้นำประเทศต่างคิดซื้อขายกันโดยเงินราคาสูงๆ L ตั้งชื่อว่า A-kira คิดหาทางแต่ทำไม่ได้ เพราะว่าขายอาวุธแต่ไม่ได้ใช้ฆ่าคน จับแต่ตอนซื้อขายรับของเท่านั้น พอใกล้สิ้นสุดการซื้อขาย ยมทูตที่ชื่อ อาร์โมเนียร์ จัสติน มาเรียกตัวให้ลุคกลับไปหาราชายมทูต กับอเมริกาซื้อโน้ตราชา 10ล้านล้าน ดอลลาร์ กับเงินถูกจ่ายผ่านบัญชีของคนที่ขึ้นทะเบียนของธนาคาร โยทสึบะในโตเกียวทุกคน อายุ 60 ปีลงไป ในวันที่ 24 พ.ค 2019 เฉลี่ยแบ่งให้คนละ 1 พันล้านเยน ทาง L ยอมแพ้ มิโนรุคืนโน้ตให้กับบอกห้ามลุคกลับมาอีก ทางลุคมอบโน้ตให้ประธานาธบดีสหรัฐกับบอกกฏใหม่คือ ใครซื้อขายโน้ตทั้งผู้ซื้อกับคนรับเงินจะต้องตาย แต่ถ้าคนซื้อไม่รับโน้ต แม้ไม่ตายแต่อดได้เงินคืน ประธานาธิบดีจึงไม่รับโน้ต กับหลอกสื่อว่ามีโน้ตแต่ไม่ใช้มัน(จึงไม่ตาย)ทางมิโนรุพอลืมเรื่องโน้ตตายคาATMตามกฏใหม่(ลุคคือคนเขียน)เพราะวิธีของมิโนรุใช้แบบอ้อมๆโดยไม่เขียน ทำให้อายุขัยของคนญี่ปุ่นฆ่าตัวตายทางปัญหาการเงินปั่นป่วน)

ตัวละคร
-------

บทความหลัก: รายชื่อตัวละครในเดธโน้ต

มีเดีย
------

#### มังงะ

#### ภาพยนตร์ฉบับคนแสดง

#### ซาวด์แทรค

### รายชื่อซาวด์แทรค 1

1. "Death Note"
2. ญี่ปุ่น: "Incident"; โรมาจิ: *事件*; ทับศัพท์: Jiken
3. ญี่ปุ่น: "Light's Theme"; โรมาจิ: *ライトのテーマ*; ทับศัพท์: Raito no Tēma
4. ญี่ปุ่น: "L's Theme"; โรมาจิ: *Lのテーマ*; ทับศัพท์: Eru no Tēma
5. ญี่ปุ่น: "Tension"; โรมาจิ: *緊張*; ทับศัพท์: Kinchō
6. ญี่ปุ่น: "Horror"; โรมาจิ: *戦慄*; ทับศัพท์: Senritsu
7. ญี่ปุ่น: "Solitude"; โรมาจิ: *孤独*; ทับศัพท์: Kodoku
8. ญี่ปุ่น: "Resonance"; โรมาจิ: *共鳴*; ทับศัพท์: Kyōmei
9. ญี่ปุ่น: "Anticipation"; โรมาจิ: *期待*; ทับศัพท์: Kitai
10. ญี่ปุ่น: "The Kira Special Investigation Unit"; โรมาจิ: *特捜キラ班*; ทับศัพท์: Tokusō Kira Han
11. ญี่ปุ่น: "L's Theme B"; โรมาจิ: *LのテーマB*; ทับศัพท์: Eru no Tēma Bī
12. ญี่ปุ่น: "Hesitation"; โรมาจิ: *逡巡*; ทับศัพท์: Shunjun
13. ญี่ปุ่น: "Pursuit"; โรมาจิ: *追跡*; ทับศัพท์: Tsuiseki
14. ญี่ปุ่น: "L's Companions"; โรมาจิ: *Lの仲間*; ทับศัพท์: Eru no Nakama
15. ญี่ปุ่น: "Special Investigation"; โรมาจิ: *特捜*; ทับศัพท์: Tokusō
16. ญี่ปุ่น: "Shinigami World"; โรมาจิ: *死神界*; ทับศัพท์: Shinigamikai
17. ญี่ปุ่น: "Boredom"; โรมาจิ: *退屈*; ทับศัพท์: Taikutsu
18. ญี่ปุ่น: "Rem"; โรมาจิ: *レム*; ทับศัพท์: Remu
19. "Death Note Theme"
20. "Kyrie"
21. "Domine Kira"
22. "Teleology of Death"
23. "Low of Solipsism"
24. "Requiem"
25. "Immanence"
26. "Dirge"
27. "Light Lights Up Light"
28. "Alert"
29. "The World (TV Size)" / Nightmare
30. ญี่ปุ่น: "Alumina (TV Size)"; โรมาจิ: *アルミナ～TVサイズ～*; ทับศัพท์: Arumina ~Terebi Saizu~ / Nightmare

#### ไลท์โนเวล

ไลท์โนเวลดัดแปลงเรื่องราวในซีรีส์ได้เขียนขึ้นโดยนิชิโอะ อิชิน ซึ่งมีชื่อเรียกว่า เดธโน้ตอนาเธอร์โน้ต: คดีฆาตกรรมต่อเนื่องของ BB ณ ลอสแอนเจลิส (ญี่ปุ่น: アナザーノート — ロサンゼルスBB連続殺人事件) นิยายได้รับการเปิดตัวโดยสำนักพิมพ์ชูเอชะ ในวันที่ 1 สิงหาคม ค.ศ. 2006  ซึ่งเป็นเหตุการณ์ที่เกิดขึ้นก่อนหน้าฉบับมังงะ

#### อนิเมะ

#### วิดีโอเกม

วิดีโอเกมเดธโน้ตได้รับการพัฒนาและจัดจำหน่ายโดยโคนามิสำหรับเครื่องเล่นระบบนินเทนโด ดีเอส โดยใช้ชื่อว่า *เดธโน้ตคิระเกม* (ญี่ปุ่น: デスノート キラゲーム; อังกฤษ: Death Note Kira Game) ซึ่งได้จัดจำหน่ายในวันที่ 15 กุมภาพันธ์ ค.ศ. 2007  *คิระเกม* เป็นวิดีโอเกมกลยุทธ์ ซึ่งผู้เล่นจะรับบทเป็นคิระ หรือแอล ทั้งนี้ ไม่ว่าจะใช้ตัวละครใดก็จะอนุมานให้อีกฝ่ายคือศัตรู (คิระพยายามที่จะเปิดโปงตัวตนของแอล และเป็นในทางกลับกัน) เกมนี้จะเล่นในสามขั้นตอน คือ การตรวจสอบ ที่ผู้เล่นจะพิจารณาเกี่ยวกับกรณีและปมด้วยตัวละครอื่นๆ, การลงคะแนน

การตอบรับ
---------

ในเดือนมิถุนายน ค.ศ. 2006 เดธโน้ตทำยอดจำหน่ายได้ยี่สิบล้านเล่มในญี่ปุ่น วันที่ 31 ธันวาคม ค.ศ. 2008 คอมิเพรสรายงานว่าสิบสองเล่มจากชุดดังกล่าวทำยอดจำหน่ายได้ 26,500,000 เล่ม

#### การสั่งห้ามในสาธารณรัฐประชาชนจีน

ต้นค.ศ. 2005 เจ้าหน้าที่ของโรงเรียนในเฉิ่นหยาง เมืองหลวงของมณฑลเหลียวหนิง (สาธารณรัฐประชาชนจีน) ได้ทำการแบนเรื่องเดธโน้ต สาเหตุมาจากการที่นักเรียนได้ดัดแปลงให้สมุดบันทึกมีลักษณะคล้ายกับเดธโน้ต แล้วเขียนชื่อของคนรู้จัก, ศัตรู และครูผู้สอนลงในสมุด การแบนมาจากแผนเพื่อป้องกันด้านร่างกายและจิตใจ ของนักเรียนจากสิ่งอันเลวร้ายที่ส่งผลให้คนเข้าใจผิดและบิดเบือนความคิดกับจิตใจของพวกเขา โจนาธาน เคลเมนส์ ได้ชี้ให้เห็นว่าทางการจีนได้ดำเนินการบางส่วนกับความเชื่อด้านไสยศาสตร์ แต่มีส่วนผิดกฎหมายของผู้ละเมิดลิขสิทธิ์เดธโน้ต การแบนได้ขยายไปยังเมืองอื่นๆของจีนรวมถึงกรุงปักกิ่ง เซี่ยงไฮ้กับหลานโจวในมณฑลกานซู ส่วนการจัดพิมพ์เวอร์ชันภาษาจีนโดยชอบด้วยกฎหมายมีในฮ่องกงและไต้หวัน

อ้างอิง
-------

1. ↑  Fleming, Michael (April 30, 2010). "Warner brings 'Death' to bigscreen". Variety. สืบค้นเมื่อ April 30, 2010.
2. ↑  "Warner Bros Taps Shane Black For Japanese Manga 'Death Note'". *Deadline.com*. 2011-01-13. สืบค้นเมื่อ 2011-01-14.
3. ↑  Light Yagami MyAnimeList
4. ↑  Death Note (manga) (อังกฤษ)
5. ↑  Death Note - Plot outline (อังกฤษ)
6. 1 2 3  SPK (Secret provision for kira) (สโลวัก)
7. ↑  "Death Note, XXXHOLiC Novels in the Works". Anime News Network. May 9, 2006. สืบค้นเมื่อ December 7, 2006.
8. ↑  "西尾維新 × Death Note" (ภาษาญี่ปุ่น). Shueisha. คลังข้อมูลเก่าเก็บจากแหล่งเดิมเมื่อ 2006-12-05. สืบค้นเมื่อ December 21, 2006.
9. ↑  "Death Note: Kira Game for DS". GameSpot. คลังข้อมูลเก่าเก็บจากแหล่งเดิมเมื่อ 2007-10-29. สืบค้นเมื่อ December 17, 2007.
10. ↑  "Death Note Author Arrested on Weapons Offence". ComiPress. September 7, 2006. สืบค้นเมื่อ November 26, 2006.
11. ↑  "Top Manga Properties in 2008 - Rankings and Circulation Data". Comipress.com. December 31, 2008. สืบค้นเมื่อ August 26, 2009.
12. ↑  "Chinese city bans Death Note" (ภาษาจีน). Xihuanet. January 11, 2005. สืบค้นเมื่อ September 4, 2008.
13. ↑  "Death Note Stirs Controversy in China". Anime News Network. February 6, 2005. สืบค้นเมื่อ August 27, 2008.
14. ↑  "Death Note in China - Success or Disaster?". ComiPress. March 26, 2007. สืบค้นเมื่อ August 27, 2008.
15. 1 2  "Beijing bans scary stories to protect young". Reuters. May 15, 2007. สืบค้นเมื่อ May 15, 2007.
16. ↑  Weifeng, Liu (May 26, 2007). "'Death Note' days numbered". China Daily. สืบค้นเมื่อ May 27, 2007.
17. 1 2  Clements, Jonathan (2007). "Manga Pulse" (35). NEO Magazine: 19. `{{cite journal}}`: Cite journal ต้องการ `|journal=` (help); ไม่รู้จักพารามิเตอร์ `|month=` ถูกละเว้น (help)
18. ↑  MacDonald, Heidi (May 15, 2007). "Death Note banned in Beijing". Publishers Weekly. คลังข้อมูลเก่าเก็บจากแหล่งเดิมเมื่อ 2007-06-17. สืบค้นเมื่อ August 28, 2008.
19. ↑  "Chinese Students Fight Back at Death Note Ban". ComiPress. June 5, 2007. สืบค้นเมื่อ June 15, 2008.

แหล่งข้อมูลอื่น
---------------

* *Death Note* official website เก็บถาวร 2014-12-02 ที่ เวย์แบ็กแมชชีน (ญี่ปุ่น)
* Shueisha's *Death Note* manga official website เก็บถาวร 2005-05-27 ที่ เวย์แบ็กแมชชีน (ญี่ปุ่น)
* Official anime website (ญี่ปุ่น)
* Viz Media's *Death Note* website
* Madman Entertainment's *Death Note* website เก็บถาวร 2022-01-25 ที่ เวย์แบ็กแมชชีน
* *Death Note* at Wikia
* *เดธโน้ต* (อนิเมะ) ที่เครือข่ายข่าวอนิเมะ

| * ด
* ค
* ก
*เดธโน้ต* โดย สึงุมิ โอบะ และทาเกชิ โอบาตะ |
| --- |
| มังงะ | 
* เดธโน้ต

 |  |
| ภาพยนตร์ | 
* *สมุดโน้ตกระชากวิญญาณ*
* *อวสานสมุดมรณะ*
* *สมุดโน้ตสิ้นโลก*
* *สมุดมรณะ*

 |
| ตัวละคร | 
* L
* ยางามิ ไลท์
* อามาเนะ มิสะ
* เนียร์

 |
| วิดีโอเกม | 
* *จัมป์ซุปเปอร์สตาร์*
* *จัมป์อัลติเมตสตาร์*
* *จัมป์ฟอร์ซ*

 |
| หมวดหมู่ **หมวดหมู่** |

| * ด
* ค
* ก
ซีรีส์โทรทัศน์ของแมดเฮาส์ |
| --- |
| Pre-2000s | 
* *Gamba no Bouken* (1975)
* *Jetter Mars* (1977)
* *Nobody's Boy: Remi* (1977–1978)
* *Treasure Island* (1978–1979)
* *Galactic Patrol Lensman* (1984–1985)
* *Yawara!* (1989–1992)
* *DNA²* (1994)
* *Azuki-chan* (1995–1998)
* *ไทรกัน* (1998)
* *Cardcaptor Sakura* (1998–2000)
* *Master Keaton* (1998–2000)
* *Bomberman B-Daman Bakugaiden* (1998–1999)
* *Super Doll Licca-chan* (1998–1999)
* *Pet Shop of Horrors* (1999)
* *Jubei-chan: The Secret of the Lovely Eyepatch* (1999)
* *ดิจิการัต* (1999–2001)
* *Reign: The Conqueror* (1999)
* *Magic User's Club* (1999)
* *Bomberman B-Daman Bakugaiden V* (1999–2000)

 |
| 2000–2005 | 
* *Boogiepop Phantom* (2000)
* *Carried by the Wind: Tsukikage Ran* (2000)
* *Hidamari no Ki* (2000)
* *Sakura Wars* (2000)
* *ก้าวแรกสู่สังเวียน: The Fighting!* (2000–2002)
* *Beyblade* (2001)
* *แกแล็คซี่แองเจล* (2001–2004)
* *Shingu: Secret of the Stellar Wars* (2001)
* *Chance Pop Session* (2001)
* *Magical Meow Meow Taruto* (2001)
* *X* (2001–2002)
* *Aquarian Age: Sign for Evolution* (2002)
* *ดิจิทัล เลดี้* (2002)
* *Magical Shopping Arcade Abenobashi* (2002)
* *Pita-Ten* (2002)
* *Dragon Drive* (2002–2003)
* *Hanada Shōnen Shi* (2002–2003)
* *Panyo Panyo Di Gi Charat* (2002)
* *Rizelmine* (2002)
* *Mirage of Blaze* (2002)
* *Ninja Scroll: The Series* (2003)
* *Texhnolyze* (2003)
* *Gungrave* (2003–2004)
* *ดอกไม้เพชฌฆาต* (2003–2004)
* *Uninhabited Planet Survive!* (2003–2004)
* *ดิจิการัต เนี้ยว!! เหมียวซ่าอลวน* (2003–2004)
* *ครูสาวยากูซ่า* (2004)
* *Jubei-chan: The Counter Attack of Siberia Yagyu* (2004)
* *Paranoia Agent* (2004)
* *Tenjho Tenge* (2004)
* *Monster* (2004–2005)
* *BECK: Mongolian Chop Squad* (2004–2005)
* *Sweet Valerian* (2004)
* *Strawberry 100%* (2005)
* *Akagi* (2005–2006)
* *Paradise Kiss* (2005)
* *Oku-sama wa Joshi Kōsei* (2005)

 |
| 2006–2010 | 
* *Kiba* (2006–2007)
* *สตรอเบอรี่ พานิค!* (2006)
* *นานะ* (2006–2007)
* *The Story of Saiunkoku* (2006–2008)
* *Black Lagoon* (2006)
* *Yume Tsukai* (2006)
* *Otogi-Jūshi Akazukin* (2006–2007)
* *Kemonozume* (2006)
* *A Spirit of the Sun* (2006)
* *เดธโน้ต* (2006–2007)
* *Tokyo Tribe 2* (2006–2007)
* *Claymore* (2007)
* *Oh! Edo Rocket* (2007)
* *เจ้าหญิงปีศาจ* (2007)
* *Dennō Coil* (2007)
* *Devil May Cry* (2007)
* *Shigurui* (2007)
* *Kaiji: Ultimate Survivor* (2007–2008)
* *Neuro: Supernatural Detective* (2007–2008)
* *Mokke* (2007–2008)
* *MapleStory* (2007–2008)
* *Ani\*Kuri15* (2007–2008, animated sequence)
* *บ้านนี้ต้องมีเหมียว* (2008–2009)
* *Allison & Lillia* (2008)
* *Kamen no Maid Guy* (2008)
* *Top Secret ~The Revelation~* (2008)
* *Kaiba* (2008)
* *Ultraviolet: Code 044* (2008)
* *Casshern Sins* (2008–2009)
* *Kurozuka* (2008)
* *Mōryō no Hako* (2008)
* *One Outs* (2008–2009)
* *Stitch!* (2008–2010)
* *Chaos;Head* (2008)
* *ก้าวแรกสู่สังเวียน: New Challenger* (2009)
* *Rideback* (2009)
* *สามก๊ก จอมราชันย์อหังการ* (2009)
* *Needless* (2009)
* *Kobato* (2009–2010)
* *Aoi Bungaku* (2009)

 |
| 2010s | 
* *Rainbow: Nisha Rokubō no Shichinin* (2010)
* *The Tatami Galaxy* (2010)
* *Highschool of the Dead* (2010)
* *Marvel Anime* (2010–2011)
* *Kaiji: Against All Rules* (2011)
* *ฮันเตอร์ x ฮันเตอร์* (2011–2014)
* *Chihayafuru* (2011–2020)
* *จอมนางอหังการ โอดะ โนบุนะ* (2012)
* *เกมนรกพันธุ์โหด* (2012)
* *โฟโต้คาโนะ* (2013)
* *วันอาทิตย์ที่ไม่มีพระเจ้า* (2013)
* *ก้าวแรกสู่สังเวียน: Rising* (2013–2014)
* *Ace of Diamond* (2013–2016)
* *ศึกจ้าวมนตรา* (2014)
* *พี่น้องปริศนาโรงเรียนมหาเวท* (2014)
* *โนเกม โนไลฟ์* (2014)
* *บุษบาภาษาศิลป์* (2014)
* *ปรสิต: เดอะ แม็กซิม* (2014–2015)
* *Death Parade* (2015)
* *ไม่หล่อแต่เร้าใจ!!* (2015)
* *โอเวอร์ลอร์ด* (2015–ปัจจุบัน)
* *วันพันช์แมน* (2015)
* *Prince of Stride: Alternative* (2016)
* *Alderamin on the Sky* (2016)
* *All Out!!* (2016–2017)
* *ACCA: 13-Territory Inspection Dept.* (2017)
* *Marvel Future Avengers* (2017–2018)
* *ตามหัวใจไปสุดขอบฟ้า* (2018)
* *Cardcaptor Sakura: Clear Card* (2018)
* *บอสวัยใสกับวิญญาณอลเวง* (2018)
* *Mr. Tonegawa* (2018)
* *Boogiepop and Others* (2019)
* *Ace of Diamond Act II* (2019–2020)
* *Afterlost* (2019)
* *โนกันส์ไลฟ์* (2019–2020)

 |
| 2020s | 
* *ซันนีบอย* (2021)
* *เจ้าแวมไพร์ พันธุ์ตายไว* (2021–ปัจจุบัน)
* *แท็กต์ โอปัส. เดสตินี ~ลิขิตเสียง บรรเลงชะตา~* (2021)
* *ฮาโกะซึเมะ สู้ตายตำรวจสาวป้อมยาม* (2022)
* *บันทึกรักเจ้าหญิงหนอนหนังสือ* (2022)
* *รักสุดฟินเลเวล 999 กับยามาดะคุง* (2023)
* *พันธุกรรมแห่ง AI* (2023)
* *คำอธิษฐานในวันที่จากลา FRIEREN* (2023)
* *สุริยะปราชญ์ -ทฤษฎีสีเลือด-* (TBA)

 |
| หมวดหมู่ หมวดหมู่ |